1ο Κριτήριο Ελληνικής Γλώσσας Γ ΄ Τάξης Γενικού Λυκείου

Α. Κείµενο µας Οι ξεχασμένοι ακτινοβολούν

 «Τι όνειρα κάνεις για το µέλλον;» ρώτησε η δηµοσιογράφος της µεξικανικής τηλεόρασης την Μάγδα.

«Να βρω µια δουλειά στον τοµέα µου. Έχω σπουδάσει βιβλιοθηκάριος», απάντησε το κορίτσι µας σε εξαιρετικά αγγλικά, χωρίς δεύτερη σκέψη.

Η Μάγδα ήταν η τερµατοφύλακας της γυναικείας οµάδας των αστέγων, η οποία, στα µέσα Νοεµβρίου, συµµετείχε στην κορυφαία διεθνή διοργάνωση κοινωνικού ποδοσφαίρου, το 16ο Παγκόσµιο Κύπελλο Αστέγων, που φέτος φιλοξενήθηκε στην Πόλη του Μεξικού. Δεν ονειρεύεται ούτε χρυσά συµβόλαια, ούτε άλλες κούπες και διακρίσεις ποδοσφαιρικές. Μια δουλειά που θα της δώσει τη δυνατότητα να επιστρέψει στην κανονικότητα ονειρεύεται, να ζήσει µια ζωή φυσιολογική, γι’ αυτό αγωνίζεται. Ήταν ένα από τα έξι κορίτσια της τόσο ιδιαίτερης αυτής ποδοσφαιρικής παρέας που βρέθηκαν στην άλλη άκρη του κόσµου και διακρίθηκαν για το ήθος, το πάθος, την αγωνιστικότητα, τον τρόπο τους.

 Είναι κάτι σπάνιο, ίσως και µοναδικό παγκοσµίως, αυτό που συµβαίνει µε αυτήν την παρέα ανθρώπων, γνωστή ως «Εθνική Αστέγων», που µαθαίνουν να συνυπάρχουν και να βάζουν στόχους ζωής, κλωτσώντας µία µπάλα. Αυτή η παρέα των ξεχασµένων στον τόπο τους σπουδαίων ανθρώπων για τέταρτη συνεχόµενη χρονιά κέρδισε τη σηµαντικότερη αναγνώριση στη µεγαλύτερη διεθνή σκηνή του κοινωνικού ποδοσφαίρου: το βραβείο (ή κύπελλο, για να µιλήσουµε µε ποδοσφαιρικούς όρους) «Ευ Αγωνίζεσθαι»\*.

Φέτος ήταν η γυναικεία οµάδα που πήρε το «Fair Play»\*, πέρσι στο Όσλο ήταν ο Αποστόλης Πετρίδης, το 2016 στην Γλασκώβη ήταν η Στέλλα Μαυρίδου, το 2015 στο Άµστερνταµ ήταν και πάλι η γυναικεία οµάδα.

Αλλά έχει κι άλλο. Η εθνική αστέγων των γυναικών το Μάιο του 2017 συµµετείχε στο Ευρωπαϊκό Φεστιβάλ Κοινωνικού Ποδοσφαίρου στη Σόφια είχε πάρει και πάλι το βραβείο «Fair Play». Όπως το είχε κατακτήσει και στην παρθενική\* της συµµετοχή στο Παγκόσµιο Κύπελλο Αστέγων, το 2007.

Διακρίσεις παντού. Για το ήθος, το πάθος, την αγωνιστικότητα, το σεβασµό, τον τρόπο, το χαµόγελο, την απόλυτη προσήλωση στις θεµελιώδεις αρχές της καµπάνιας\* «Γκολ στη Φτώχεια». Μία από αυτές: δεν τα παρατάµε ποτέ. Δεν µπορεί να είναι τυχαίο. Και τώρα; Τώρα, επιστρέφουµε στη χαρά του παιχνιδιού, µοιραζόµενοι µπάλες, πάσες και όνειρα στα γήπεδα του Ρουφ και της ΧΑΝΘ και ολόκληρης της Ελλάδας, µα κυρίως συνεχίζουµε την προσπάθεια να κάνουµε νίκες προσωπικές και συλλογικές εκτός των στενών ορίων ενός ποδοσφαιρικού γηπέδου.

Να βρει δουλειά στον τοµέα της η Μάγδα, να αναδείξουν τα ταλέντα τους, να κυνηγήσουν µε αξιοπρέπεια και να πιάσουν τα όνειρά τους η Αγγελική, η Ελένη, η Μαρία, η Μόνικα, η Νόρα, ο Νικόλαος, ο Νίκος, ο Αποστόλης, ο Μορτάζα, ο Ρέζα, ο Τζιµπούρ, ο Σάκης, ο Λάζαρος και τα άλλα παιδιά που δεν έφτασαν µέχρι το Μεξικό, αλλά είναι πάντα παρόντες και παρούσες, ορατοί στο γήπεδο µα αόρατοι, µέχρι χθες, στη ζωή. Και αυτή είναι µία από τις σηµαντικότερες νίκες: πώς µέσα από το παιχνίδι το αόρατο γίνεται και πάλι ορατό. (454 λέξεις)

 Χρήστος Αλεφάντης, περ. Σχεδία, τ.65, Νοέµβριος 2018, σ. 6 (διασκευή)

 \*Ευ Αγωνίζεσθαι = Fair Play: να αγωνίζεσαι δίκαια, σεβόµενος/-η τους κανόνες, τη διαδικασία, τους άλλους (συναθλητές και συναθλήτριες, αντιπάλους, φιλάθλους, περιβάλλον)

\*παρθενικός: που γίνεται, που συµβαίνει για πρώτη φορά

 \*καμπάνια: εκστρατεία µε περιορισµένη χρονική διάρκεια, µέσω του τύπου ή των άλλων µέσων µαζικής επικοινωνίας, που έχει σκοπό να προβάλει και να προωθήσει κάποιο ζήτηµα πολιτικού, κοινωνικού ή πολιτιστικού περιεχοµένου

 **Β. Ερωτήσεις**

 **1.**

i) Σε κάθε έναν από τους παρακάτω ισχυρισµούς να δώσετε τον χαρακτηρισµό «Σωστό» ή «Λάθος», µε βάση το κείµενο. Να αιτιολογήσετε την απάντησή σας, παραπέµποντας στα αντίστοιχα χωρία. (Μονάδες 15)

1. Η Μάγδα ονειρεύεται να παίζει ποδόσφαιρο επαγγελµατικά.

2. Η γυναικεία οµάδα των αστέγων εντυπωσίασε τον κόσµο στο 16ο Παγκόσµιο Κύπελλο Αστέγων µε τη συµπεριφορά της.

3. Φέτος ήταν η πρώτη φορά που βραβεύτηκαν Ελληνίδες αθλήτριες.

4. Η καµπάνια «Γκολ στη Φτώχεια» αφορά όλες τις ευαίσθητες κοινωνικές οµάδες.

5. Στόχος όλων αυτών δεν είναι µόνο οι αθλητικές διακρίσεις.

ii) Διαβάσατε το κείµενο και εντυπωσιαστήκατε από τον τρόπο µε τον οποίο µπορεί να χρησιµοποιηθεί το ποδόσφαιρο. Να παρουσιάσετε περιληπτικά (60-70 λέξεις) όσα θετικά µπορεί να προσφέρει στους αστέγους η συµµετοχή σε ποδοσφαιρικές διοργανώσεις. (Μονάδες 15)

**ΘΕΜΑ ΔΕΥΤΕΡΟ**

1. Χρησιµοποιήστε ένα σύνδεσµο, για να ενώσετε τις δύο προτάσεις, κάνοντας και όποιες άλλες αλλαγές είναι απαραίτητες. (Μονάδες 10) •

«Δεν ονειρεύεται ούτε χρυσά συµβόλαια, ούτε άλλες κούπες και διακρίσεις ποδοσφαιρικές. Μια δουλειά που θα της δώσει τη δυνατότητα να επιστρέψει στην κανονικότητα ονειρεύεται, να ζήσει µια ζωή φυσιολογική, γι’ αυτό αγωνίζεται.»

 • «Διακρίσεις παντού. Για το ήθος, το πάθος, την αγωνιστικότητα, το σεβασµό, τον τρόπο, το χαµόγελο »

 • «συνεχίζουµε την προσπάθεια να κάνουµε νίκες προσωπικές και συλλογικές εκτός των στενών ορίων ενός ποδοσφαιρικού γηπέδου. Να βρει δουλειά στον τοµέα της η Μάγδα, να αναδείξουν τα ταλέντα τους, να κυνηγήσουν µε αξιοπρέπεια και να πιάσουν τα όνειρά τους η Αγγελική, η Ελένη, η Μαρία»

ιι)Στην τελευταία παράγραφο διαβάζουµε: «Τώρα, επιστρέφουµε στη χαρά του παιχνιδιού». Να σχολιάσετε το επικοινωνιακό αποτέλεσµα της χρήσης του α’ πληθυντικού προσώπου. (Μονάδες 10)

Χρησιµοποιώντας καθεµιά από τις παρακάτω λέξεις, να γράψετε από µία δική σας πρόταση, ώστε να προκύπτει η σηµασία της λέξης: τοµέας, διακρίσεις αγωνίζεται , σπουδαίων, αναδείξουν.

(Οι λέξεις είναι δυνατόν να χρησιµοποιηθούν σε οποιοδήποτε τύπο τους). (Μονάδες 10)

 **ΘΕΜΑ 3Ο** .

Απευθύνεστε στη Μάγδα και την ενθαρρύνετε να επισκεφθεί το σχολείο σας και να µιλήσει µε τουςσυμ µαθητές και τις συμµαθήτριές σας για τις δυσκολίες που αντιµετωπίζει αλλά και τις προσπάθειες που κάνει. Το κείµενό σας θα έχει τη µορφή επιστολής 300-350 λέξεων.

 (Μονάδες 30)